Ole Friele Backer

**Ole Friele Backer** (født 13. november 1907 i Vågan, død 13. desember 1947 i Bergen) var en norsk fotograf. Han er kjent for sitt arbeid som krigsfotograf under andre verdenskrig.

## Krigsfotograf
Backer bodde i Bergen og fotograferte i april 1940 krigshandlinger som følge av det tyske angrepet på Norge. Fotografiene ble trykket i utlandet og Backer måtte flykte til Storbritannia., ombord på MK «Sjølivet». Han ble ansatt som fotograf ved den norske regjeringens informasjonskontor i London. Han dekket det norske kongehuset og regjeringens aktiviteter i eksil, fotograferte norsk militært personell, krigsseilere og andre nordmenn i utlendighet. Backers fotografier fikk bred publisitet og ble trykket i Storbritannia så vel som i USA.

I 1943 seilte Backer med det norske skipet «Montevideo» i konvoi og laget en serie bilder som dokumenterte krigsseilernes hverdagsliv om bord. Kokken i arbeid i byssa med redningsvesten på, og frivakten som hviler i en leider ikledd Nortraships flytedrakter av gummi.

I juni 1944 dekket Backer landgangen i Normandie. Han var med DS «Vestmanrød» og gikk i land like ved Bernière-sur-Mer i landgangsområdet *Juno Beach*. Bildene han tok av landgangen ble publisert over hele verden.

I november 1944 ble Backer sendt med en alliert konvoi til Murmansk i Sovjetunionen. Han deltok deretter i frigjøringen av Finnmark. I januar 1945 var Backer med i ekspedisjonen som kom til unnsetning til befolkningen på Sørøya i Finnmark, der omkring  mennesker lå i skjul etter tvangsevakueringen. I februar 1945 ble befolkningen evakuert. Sammen med Per E. Danielsen og Per Waage utga Backer etter krigen boken *Øya i ingenmannsland* om denne hendelsen.

## Familie
Backer giftet seg med Ina Backer, datter av Edvard Christian Danielsen og søster av Per E. Danielsen. Paret fikk datteren Berit Backer.

## Utmerkelser
Backer ble tildelt St. Olavsmedaljen med ekegren for sin innsats ved evakueringen av befolkningen på Sørøya.

## Noen av Backers krigsfotografier


Fil:–Ole Friele Backer britisk flyangrep Florvåg ved Bergen.jpg|Før han tok seg over til Storbritannia fotograferte Backer krigshandlinger i Norge. Her et britisk flyangrep på Florvåg ved Bergen
Fil:Ole Friele Backer kongen kronprinsen.jpg|Backer dekket norske myndigheters virksomhet i eksil. Her er kong Haakon og kronprins Olav på inspeksjon i Skottland. Offiseren er Hans Reidar Holtermann
Fil:Ole Friele Backer norsk flyger.jpg|Her har Backer fotografert Erik Haabjørn med skvadronsmaskoten «Spit» ved Catterick i april 1942
Fil:Ole Friele Backer Montevideo konvoin under angrep.jpg|Backer deltok i atlanterhavskonvoier og dokumenterte krigsseilernes utsatte liv. Mannskapet på «Montevideo» har her gått i overlevelsesdrakter etter et angrep på konvoien i 1943
Fil:Ole Friele Backer 17 mai 1942 London.jpg|17. mai-feiringen i London i 1942
Fil:Ole Friele Backer Finnmark.jpg|Mor og barn i Finnmark etter nedbrenningen i 1944
Fil:Ole Friele Backer Vestmandrød Olai.jpg|Fotografiet av Ola fra DS «Vestmanrød», som deltok i overfarten ved landgangen i Normandie i 1944, ble benyttet på forsiden av magasinet *[[Picture Post]]*



## Bibliografi
* Backer, Ole Friele: *Krigsfotografen*, Bergen: Eide, 1946.  Digital utgave fra Nasjonalbiblioteket
* Heintz, Anatol og Ole Friele Backer: *Svalbard. En del av Norge*, Bergen: Eide, 1950.  Digital utgave fra Nasjonalbiblioteket
* Backer, Ole Friele, Per E. Danielsen og Per Waage: *Øya i ingenmannsland*, Oslo: Aschehoug, 1946

## Referanser